section_heading: Teotihuacan
paragraph_text: Na vrhuncu snage Teotihuacan je sa svojih 75 hramova i 600 radionica vjerojatno bio najmoćnije ljudsko naselje pretkolumbovskog razdoblja. Oko 200. pr. Kr. sagrađene su njegova najvažnija obilježja, Sunčeva piramida (najveća u Americi), Mjesečeva piramida i Avenija mrtvih. Grad pokriva 23&nbsp;km², od čega samo ceremonijalni centar ima 4&nbsp;km². Piramide su tako divovske, da ih se prije iskapanja smatralo brdima.